SEKTOR RESTRUKTURIRANJA,

PRODAJE I KORPORATIVNOG UPRAVLJANJA

KLASA: 943-06/14-03/29

URBROJ: 360-03-0202/02-2019-30

Zagreb, 05. travnja 2019.

**SEKTOR FINANCIJSKIH**

**I OSTALIH POSLOVA**

**- ovdje -**

### PREDMET: Ažuriranje web stranice

Poštovani,

Molimo da web stranicu Centra za restrukturiranje i prodaju ažurirate sa Izvješćem o provedbi postupka javnog nadmetanja koje dostavljamo u prilogu.

S poštovanjem,

|  |
| --- |
| **p.o. DIREKTORICA SEKTORA** |
| Jadranka Čengija Šarić |

Prilog:

* + kao u tekstu

**Izvješće o provedenom postupku javnog nadmetanja za kupnju dionica**

 **i poslovnih udjela trgovačkih društava u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju**

Postupak javnog nadmetanja za prodaju dionica i poslovnih udjela društava, navedenih u tablici, u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju (dalje u tekstu: CERP) sukladno odredbama Zakona o upravljanju državnom imovinom (Narodne novine, broj: 52/18 - dalje u tekstu: Zakon) i Uredbe o načinima raspolaganja dionicama i udjelima (Narodne novine, broj 95/18 - dalje u tekstu: Uredba), započeo je objavom Javnog poziva za kupnju dionica dolje navedenih društava dana 06. prosinca 2018. godine u dnevnim novinama Jutarnji list i na web stranicama HGK i CERP-a, temeljem Odluke Upravnog vijeća CERP-a od 06. studenog 2018. i Odluke ravnatelja CERP-a od 03. prosinca 2018. godine.

|  |  |  |  |  |
| --- | --- | --- | --- | --- |
| **R.br.** | **Društvo** | **Broj dionica** | **% u temeljnom kapitalu** | **Početna cijena prodaje u HRK** |
| 1. | CHROMOS BOJE I LAKOVI d.d., Zagreb | 111 | 0,04 | 51.504,00 |
| 2. | AUTORANS LIKA d.d., Otočac | 7.656 | 14,63 | 872.784,00 |
| 3. | GIRK KALUN d.d., Drniš | 4.479 | 2,62 | 313.530,00 |
| 4. | LUKA d.d., Split | 2.659 | 3,22 | 385.555,00 |
| 5. | ZLATNI RAT d.d., Bol | 4.458 | 0,24 | 28.531,20 |
| 6. | LUKA DUBROVNIK d.d., Dubrovnik | 1.130 | 7,61 | 1.615.900,00 |

Za društva AUTORANS LIKA d.d., Otočac, GIRK KALUN d.d., Drniš i ZLATNI RAT d.d., Bol nisu dostavljene prijave i uplaćena jamčevina, te je postupak za navedena društva završio.

Za društva CHROMOS BOJE I LAKOVI d.d., Zagreb, LUKA d.d., Split i LUKA DUBROVNIK d.d., Dubrovnik zaprimljene su valjane prijave i uplaćena jamčevina, te su dana 20. prosinca 2018. godine održani postupci javnog nadmetanja. Dionice društva CHROMOS BOJE I LAKOVI d.d., Zagreb i društva LUKA d.d., Split prodane su po početnoj cijeni kako je navedeno u gornjoj tablici, dok su dionice društva LUKA DUBROVNIK d.d., Dubrovnik prodane po cijeni od 4.035.900,00 kuna.